Projekts

**Ministru kabineta noteikumu projekta
“Grozījumi Ministru kabineta 2008.gada 25.augusta noteikumos Nr.677 “Noteikumi par iedzīvotāju ienākuma nodokļa paziņojumiem””
sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saeimā 2017.gada 28.jūlijā pieņemtais likums „Grozījumi likumā „Par iedzīvotāju ienākuma nodokli””, kurš stāsies spēkā 2018.gada 1.janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2008.gada 25.augusta noteikumu Nr.677 “Noteikumi par iedzīvotāju ienākuma nodokļa paziņojumiem” (turpmāk – MK 2008.gada 25.augusta noteikumi Nr.677) 9.punktā ir noteikts, ka ienākuma veida “Dividendes vai dividendēm pielīdzināms ienākums” kodu “3011” piemēro attiecībā uz izmaksātajām dividendēm, kuras aprēķinātas līdz 2009.gada 31.decembrim. Atbilstoši likuma “Par iedzīvotāju ienākuma nodokli” *(redakcijā, kas stāsies spēkā 2018.gada 1.janvārī)* 3.panta trešās daļas 10. un 10.1 punktam un 8.panta trešās daļas 12. un 12.1 punktam dividendes, dividendēm pielīdzināms ienākums un nosacītās dividendes ir ar iedzīvotāju ienākuma nodokli apliekams ienākums, ja šā likuma 9.pantā nav noteikts citādi, savukārt šā likuma 9.panta pirmās daļas 2.1punktā ir noteikts, ka minētais ienākums nav apliekams ar iedzīvotāju ienākuma nodokli, ja nodoklis ir samaksāts uzņēmuma līmenī.Likuma “Par iedzīvotāju ienākuma nodokli” 9.panta pirmās daļas 5.punktā ir noteikts, ka gada apliekamajā ienākumā netiek ietverti un ar nodokli netiek aplikti izložu un azartspēļu laimesti. Atbilstoši likuma “Par iedzīvotāju ienākuma nodokli” *(redakcijā, kas stāsies spēkā 2018.gada 1.janvārī)* 8.panta trešās daļas 20.4 punktam, 9.panta pirmās daļas 5.punktam un 17.panta desmitās daļas 22.punktam izložu un azartspēļu laimesti, kuri pārsniedz 3000 *euro*, izņemot preču un pakalpojumu loteriju laimestus, ir ar nodokli apliekams ienākums, no kura ienākuma izmaksātājam ir pienākums ieturēt iedzīvotāju ienākuma nodokli ienākuma izmaksas vietā, iemaksāt to budžetā un nosūtīt paziņojumu par fiziskajām personām izmaksātajām summām Valsts ieņēmumu dienestam. Atbilstoši likumam “Par iedzīvotāju ienākuma nodokli” *(redakcijā, kas stāsies spēkā 2018.gada 1.janvārī)* ar iedzīvotāju ienākuma nodokli nav apliekams ienākums no likvidācijas kvotas, ja Latvijas Republikā ir samaksāts uzņēmumu ienākuma nodoklis saskaņā ar Uzņēmumu ienākuma nodokļa likumu vai ārvalstī ir samaksāts uzņēmumu ienākuma nodoklis vai tam pielīdzināms nodoklis vai ārvalstī no likvidācijas kvotas ir ieturēts iedzīvotāju ienākuma nodoklis vai tam pielīdzināms nodoklis.Noteikumu projekta mērķis ir saskaņot MK 2008.gada 25.augusta noteikumu Nr.677 1.pielikuma “Paziņojums par fiziskai personai izmaksātajām summām” un 2.pielikuma “Paziņojums par fiziskajām personām izmaksātajām summām (kopsavilkums)” tabulā “1.\* Ienākuma veida kodi” norādītos ienākuma veida kodus atbilstoši likumā “Par iedzīvotāju ienākuma nodokli” *(redakcijā, kas stāsies spēkā 2018.gada 1.janvārī)* noteiktajiem ar iedzīvotāju ienākuma nodokli apliekamajiem un neapliekamajiem ienākumiem attiecībā uz dividendēm, dividendēm pielīdzināmu ienākumu un nosacītajām dividendēm, likvidācijas kvotu, kā arī izložu un azartspēļu laimestiem.Vienlaikus noteikumu projekts paredz saskaņot un nodrošināt MK 2008.gada 25.augusta noteikumu Nr.677 1.pielikumā “Paziņojums par fiziskai personai izmaksātajām summām” un 2.pielikumā “Paziņojums par fiziskajām personām izmaksātajām summām (kopsavilkums)” sniegtās informācijas apstrādi saskaņā ar likumā “Par iedzīvotāju ienākuma nodokli” *(redakcijā, kas stāsies spēkā 2018.gada 1.janvārī*) 12.panta pirmo daļu, kurā noteikts Valsts ieņēmumu dienesta prognozētais mēneša neapliekamais minimums.Ievērojot 2016.gadā izstrādātos grozījumus likumā “Par iedzīvotāju ienākuma nodokli”, likums tika papildināts ar 8.panta piecpadsmito, sešpadsmito, septiņpadsmito, astoņpadsmito un deviņpadsmito daļu, kas paredz no maksātāja ienākumiem, par kuriem maksā algas nodokli, izslēgt darba devēja apmaksātos darba līgumā noteiktos darbinieka ēdināšanas izdevumus (*spēkā ar 2017.gada 1.janvāri*). Lai nodrošinātu informāciju par minētās normas piemērošanu (darbiniekiem, kuriem darba devējs apmaksā ēdināšanas izdevumus, izdevumu apmēru, darba devēju skaitu), kura nepieciešama analītiskiem mērķiem, lai novērtētu minētā atvieglojuma fiskālo ietekmi, noteikumu projekts papildus paredz MK 2008.gada 25.augusta noteikumu Nr.677 1.pielikuma “Paziņojums par fiziskai personai izmaksātajām summām” un 2.pielikuma “Paziņojums par fiziskajām personām izmaksātajām summām (kopsavilkums)” tabulu “1.\* Ienākuma veida kodi” papildināt ar jaunu ienākuma veidu “Darba devēja apmaksātie darba koplīgumā noteiktie darbinieka ēdināšanas izdevumi, kas nepārsniedz 480 *euro* gadā” un tā kodu “3059”. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību unadministratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Juridiskās personas un fiziskās personas, kuras reģistrējušās Valsts ieņēmumu dienestā kā saimnieciskās darbības veicējas, un izmaksā fiziskām personām ienākumu |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, jo:- paziņojumu par fiziskajām personām izmaksātajām summām attiecībā uz dividendēm, dividendēm pielīdzināmiem ienākumiem, izložu un azartspēļu laimestiem, kā arī ienākumiem, ko fiziskā persona saņem likvidācijas kvotas vai reorganizācijas gadījumā, Valsts ieņēmumu dienestam bija jāiesniedz arī iepriekš; - taksācijas gadā piemērotais neapliekamais minimums būs jānorāda kā līdz šim, t.i., faktiski gada laikā piemērotā Valsts ieņēmumu dienesta prognozētā mēneša neapliekamā minimuma summa  |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Noteikumu projekta īstenošanai Valsts ieņēmumu dienesta informācijas sistēmās nepieciešams finansējums 6351 *euro* apmērā, tajā skaitā izmaiņām Nodokļu informācijas sistēmā (izmaiņas paziņojuma rindiņu vērtības korektuma pazīmes noteikšanā) – 2615 *euro*, Elektroniskās deklarēšanas sistēmā (jaunas kontroles un brīdinājumi vai aizliegumi iesniegt paziņojumu) – 3736 *euro*.Valsts ieņēmumu dienesta informācijas sistēmu izmaiņām nepieciešamais finansējums piešķirts ar Ministru kabineta 2017.gada 22.augusta sēdes protokola Nr.40 43.§ 11.1.punktu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi 2017.gada 26.septembrī tika publicēta Finanšu ministrijas tīmekļa vietnē sadaļā “Sabiedrības līdzdalība”.Noteikumu projekts pēc tā pieņemšanas tiks publicēts oficiālajā izdevumā “Latvijas Vēstnesis”, kā arī tīmekļa vietnē [www.likumi.lv](http://www.likumi.lv). |
| 2. | Sabiedrības līdzdalība projekta izstrādē | Par noteikumu projekta izstrādi atbilstoši tīmekļa vietnē ievietotajai informācijai sabiedrības viedoklis nav saņemts |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju |
| 3. | Cita informācija | Nav |

Finanšu ministre D.Reizniece-Ozola

Riekstiņa 67121816

Inese.Riekstina@vid.gov.lv